หิวแล้ว มาเทอร์มินอล 21 ของกินเยอะจริงๆ
วันนี้มาชิมร้าน "บ้านหญิง" หลังจากได้อ่านมาหลายรีวิวจากวงใน

ร้านอยู่ชั้น 5 เทอร์มินอล 21 ใกล้ลิฟท์ บรรยากาศดี ด้านนึงของร้านเป็นกระจก มองเห็นวิวกรุงเทพ และทำให้ร้านสว่าง

เมนูอาหารมีเยอะมาก แล้วแต่จะชอบเลยครับ เด่นที่อาหารจานเดียว โดยเฉพาะข้าวไข่ข้น เห็นแนะนำกันหลายคน มีท็อปปิ้งให้เลือกเยอะมากครับ

วันนี้ที่ลองชิมกันจะมี
- ข้าวไข่ข้น เพิ่มแหนม 
- ข้าวผัดน้ำพริกหนุ่ม อร่อย หอมน้ำพริกหนุ่ม เผ็ดกำลังดี เสียดายกากหมูไม่กรอบ
- ข้าวผัดสเปนซีฟู้ด วัตถุดิบสดดีครับ ให้มาเต็มปากเต็มคำ ข้าวผัดก็หอมครับ แต่บางคนชอบ บางคนไม่ชอบนะ
- ปลากะพงสามรส คือดีงาม อร่อยได้ใจ ปลากรอบนอกนุ่มใน ซอสราดอร่อย หอม
- ต้มผักหวานปลาสลิด อร่อยมาก หอม ผักหวานให้มาเต็มที่เลย ปลาสลิตกรอบอร่อยถูกใจครับ

ร้านบริการดีครับ พนักงานเสิร์ฟไม่หายไปไหนเลย คนเยอะก็รับได้ดี
โดยรวมแล้วอร่อยถูกใจครับ ราคาไม่เว่อไป
มีโอกาสก็มาทานกันครับ ยังมีอาหารน่าอร่อยอีกเยอะเลยที่น่าลองชิมครับ